Diari Oficial de la Generalitat Valenciana


Sumari del DOGV 5245, del 25-04-2006 (2006/3925)

Resolució de 3 de març de 2006, del Servici Territorial d'Energia, relativa a la informació pública de la sol·licitud d'autorització administrativa del projecte de «Xarxa de distribució de gas natural en el municipi de Càlig», presentada per Gas Natural Cegas, SA. CBREDE/2005/30/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5245

Data del DOGV
:   25-04-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/3925


Organisme emissor
:   Conselleria d'Infraestructures i Transport

Tipus de document
:   Anunci

Resolució de 3 de març de 2006, del Servici Territorial d'Energia, relativa a la informació pública de la sol·licitud d'autorització administrativa del projecte de «Xarxa de distribució de gas natural en el municipi de Càlig», presentada per Gas Natural Cegas, SA. CBREDE/2005/30/12. [2006/Q3925]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.  
Peticionari: Gas Natural Cegas, SA. NIF: L33075521, amb seu social en el carrer del Gravador Esteve, número 14, de València (46806).  
Objecte de la petició: autorització administrativa del projecte «Xarxa de distribució de gas natural en el municipi de Càlig (Castelló)».   
Característiques de les instal·lacions:   
Tipus de gas: gas natural.  
Punt de connexió: punt d'entrega acordat amb Gas Natural SDG, SA, en la parcel·la situada al començament del carrer del Barranc, segons plànol 086-HN 2.1 Rev. 00 de l'addenda presentada el 23 de febrer de 2006.  
Zona geogràfica: zona urbana del municipi de Càlig (Castelló), delimitada segons el plànol del projecte, número 673-UV 9.1 Rev. 00 del projecte d'execució.   
Planificació d'execució de les instal·lacions:   
. Infraestructura bàsica, armari de regulació i mesurament MPB/MPA i un cabal de 1500 Nm³ /h i 644 m de tub de polietilé soterrat de 200 mm de diàmetre i 979 m de 160 mm que cal construir durant el primer any.  
. Xarxa secundària, 743 m de tub de polietilé soterrat de 110 mm de diàmetre i 328 m de 90 mm, que cal construir en anys posteriors, després de la materialització de la infraestructura bàsica.  
Pressupost del projecte presentat: 116.796,42 euros.  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de Cavallers, 8, de Castelló de la Plana (CP 12765), i presentar, en dos exemplars, les al·legacions que consideren oportunes en el termini de 20 dies a partir de l'endemà de la inserció d'este anunci.  
Castelló de la Plana, 3 de març de 2006.. El cap del Servici Territorial d'Energia: Leopoldo Igual Díaz-Terán.